CELEX: 62012CA0262
Language: lt
Date: 2013-12-19 00:00:00
Title: Byla C-262/12: 2013 m. gruodžio 19 d. Teisingumo Teismo (antroji kolegija) sprendimas byloje ( Conseil d'État (Prancūzija) prašymas priimti prejudicinį sprendimą) Association Vent De Colère! Fédération nationale ir kt. prieš Ministre de l'écologie, du développement durable, des transports et du logement, Ministre de l'Économie, des Finances et de l'Industrie (Prašymas priimti prejudicinį sprendimą — Valstybės pagalba — Valstybės arba iš jos valstybinių išteklių suteikta pagalba — Vėjo jėgainių pagaminta elektros energija — Pareiga pirkti už didesnę nei rinkos kainą — Visiškas kompensavimas — Galutinių elektros energijos vartotojų mokėtinos įmokos)

22.2.2014   
            
            
               LT
            
            
               Europos Sąjungos oficialusis leidinys
            
            
               C 52/11
            
         2013 m. gruodžio 19 d. Teisingumo Teismo (antroji kolegija) sprendimas byloje (Conseil d'État (Prancūzija) prašymas priimti prejudicinį sprendimą) Association Vent De Colère! Fédération nationale ir kt. prieš Ministre de l'écologie, du développement durable, des transports et du logement, Ministre de l'Économie, des Finances et de l'Industrie
   
   (Byla C-262/12) (1)
   
   (Prašymas priimti prejudicinį sprendimą - Valstybės pagalba - Valstybės arba iš jos valstybinių išteklių suteikta pagalba - Vėjo jėgainių pagaminta elektros energija - Pareiga pirkti už didesnę nei rinkos kainą - Visiškas kompensavimas - Galutinių elektros energijos vartotojų mokėtinos įmokos)
   2014/C 52/17
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   
      Conseil d'État
   
   
      Šalys pagrindinėje byloje
   
   
      Ieškovai: Association Vent De Colère ! Fédération nationale, Alain Bruguier, Jean-Pierre Le Gorgeu, Marie-Christine Piot, Eric Errec, Didier Wirth, Daniel Steinbach, Sabine Servan-Schreiber, Philippe Rusch, Pierre Recher, Jean-Louis Moret, Didier Jocteur Monrozier
   
      Atsakovai: Ministre de l'écologie, du développement durable, des transports et du logement, Ministre de l'Économie, des Finances et de l'Industrie
   
   
      Dalyvaujant: Syndicat des énergies renouvelables
   
   
      Dalykas
   
   Prašymas priimti prejudicinį sprendimą — Conseil d'État (Prancūzija) — EB 87 straipsnio (dabar SESV 107 straipsnis) aiškinimas — Valstybės ar iš valstybinių išteklių suteiktos pagalbos sąvoka — Pareiga supirkti vėjo jėgainių pagamintą elektros energiją didesne nei šios energijos rinkos kaina — Visiškas papildomų išlaidų kompensavimas — Šio kompensavimo finansavimo mechanizmo pakeitimas — Galutinių elektros energijos vartotojų mokėtinos įmokos
   
      Rezoliucinė dalis
   
   SESV 107 straipsnio 1 dalis turi būti aiškinama taip, kad visų nacionalinėje teritorijoje esančių galutinių elektros energijos vartotojų finansuojamas kompensavimo mechanizmas, pagal kurį visiškai kompensuojamos papildomos sąnaudos, patirtos dėl įmonėms nustatytos pareigos supirkti vėjo jėgainių pagamintą elektros energiją didesne nei šios energijos rinkos kaina, kaip nustatyta 2000 m. vasario 10 d. Įstatyme Nr. 2000-108 dėl viešojo aprūpinimo elektros energija modernizavimo ir plėtros su pakeitimais, padarytais 2006 m. gruodžio 7 d. Įstatymu Nr. 2006-1537 dėl energijos sektoriaus, yra iš valstybės valstybinių išteklių suteikta pagalba.
   
      (1)  OL C 243, 2012 8 11.